armvectores/hy_wikipedia_2023 huggingface dataset:
Ռաֆիկ Բաբաև

Ռաֆիկ Ֆարզի օղլի Բաբաև (ադրբ.՝ Rafiq Fərzi oğlu Babayev, մարտի 31, 1936(1936-03-31), Բաքու, ԱԽՖՍՀ, ԽՍՀՄ - մարտի 19, 1994(1994-03-19), Բաքու, Ադրբեջան), ադրբեջանցի կոմպոզիտոր, Ֆիլմի երաժշտությունների հեղինակ, հասարակական գործիչ, Ադրբեջանի Հանրապետության ժողովրդական արտիստ (1993 թ.),


== Կենսագրություն ==
Ադրբեջանցի ջազի կորիֆեյներից մեկը Ռաֆիկ Բաբաևը ծնվել է 1937 թվականի մարտի 31-ին Բաքվում մեծ երաժշտական ընտանիքում։ Այս ընտանիքի չորս երեխաները, հետագայում դարձան պրոֆեսիոնալ երաժիշտներ։ Առաջին երաժշտական կրթությունը Ռաֆիկ Բաբաևը ստացել է հատուկ երաժշտական դպրոցում (1943—1950): Այնուհետև նա մտավ  Ասաֆ Զեյնալլու անվան Բաքվի երաժշտական դպրոցի դաշնամուրային դասարան (1950—1954): Նա ընդունվել է Կոնսերվատորիա, շարունակելու իր կրթությունը։


== Գործունեություն ==
Ռաֆիկ Բաբաևը, 1959 թվականին Կոնսերվատորիայի ավարտից հետո, ստեղծեց ջազային խումբ և սկսեց աշխատել որպես այդ խմբի ղեկավար։ Երբ Ռաշիդ Բեհբութովը ստեղծեց երգի թատրոնը 1967 թվականին, Ռաֆիկ Բաբաևը սկսեց աշխատել որպես թատրոնի երաժշտական տնօրեն։ Ռաֆիկ Բաբաևը մասնակցել է որոշ ջազային փառատոնների։ 1991 թ-ին Ռաֆիկ Բաբաևը կազմակերպել է «Յանգի» ջազային նվագախումբը և ստեղծել ձայնագրման ստուդիա։ Նա մահացել է 1994 թվականի մարտի 19-ին։


== Կոչումներ ու պարգևներ ==
Ադրբեջանի ԽՍՀ վաստակավոր արտիստ (1978)
Ադրբեջանի Հանրապետության ժողովրդական արտիստ (1993 թ.)


== Արտաքին հղումներ ==
Մշակութային թերթ
RAFIQ BABAYEV REMEMBERED (DEDICATED TO THE 75TH ANNIVERSARY OF HIS BIRTH)


=== Վիդեո ===
Рафик Бабаев Прощай
Rafiq Babayev - Azerbaijan
Ռաֆիկ Բաբաև


== Տես նաև ==
Աղաբաջի Ռզաևա
Աֆրասիաբ Բադալբեկլի
Հաջի Խանմամեդով
Ջովդեթ Հաջիև
Ռաուֆ Հաջիև


== Ծանոթագրություններ ==
Թաթուլ Մարտիկյան

Անվան այլ կիրառումների համար տե՛ս՝ Մարտիկյան (այլ կիրառումներ)Մարտիկյան Թաթուլ Սերգեի (1904 - 1960), հայ խորհրդային ինժեներ–էլեկտրիկ։ Սերգեյ Մարտիկյան որդին։
1930-ական թվականներին ավարտել է Մոսկվայի Գեորգի Պլեխանովի անվան ժողտնտեսության ինստիտուտը։ 1930-1936 թվականներին ղեկավարել է Քանաքեռի ՀԷԿ–ի էլեկտրատեխնիկական մասի նախագծման աշխատանքները, որի գործարկումից (1936) թվականից հետո նշանակվել է շահագործման էլեկտրատեղամասի պետ, ապա՝ գլխավոր ինժեներ։ 1949-1955 թվականներին եղել է ԽՍՀՄ–ում առաջին ստորգետնյա՝ Սևանի ՀԷԿ–ի տնօրենը։ Պարգևատրվել է Աշխատանքային կարմիր դրոշի և «Պատվո նշան» շքանշաններով։
Բուլացելովո

Բուլացելովո (ուկրաիներեն՝ Булацелове), գյուղ Ուկրաինայի Նիկոլաևի մարզի Արբուզինկայի շրջանում։ Հիմնադրվել է 1740 թվականին։
2001 թվականի տվյալներով Բուլացելովո գյուղում բնակվում էր 14 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կանգնակ

Կանգնակ կամ ուղղաձիգ գծիկ ( | ), տարբեր նշանակությամբ գործածվող տպագրական նշան է։


== Կիրառություն ==


=== Մաթեմատիկա ===
բացարձակ արժեք՝ 
  
    
      
        
          |
        
        x
        
          |
        
      
    
    {\displaystyle |x|}
  , կարդացվում է՝ «x-ի բացարձակ արժեք»
բազմության հզորության նշան՝ 
  
    
      
        
          |
        
        S
        
          |
        
      
    
    {\displaystyle |S|}
  , կարդացվում է՝ «S բազմության հզորություն»
հավանականության նշան՝ 
  
    
      
        P
        (
        X
        
          |
        
        Y
        )
      
    
    {\displaystyle P(X|Y)}
  , կարդացվում է՝ «X-ի հավանականությունը կայացած Y-ի դեպքում»
բաժանարար 
  
    
      
        a
        
          |
        
        b
      
    
    {\displaystyle a|b}
  , կարդացվում է՝ «a-ն b-ի բաժանարարն է», չնայած որ Unicode-ը նաև առաջարկում է բաժանարարիևոչ բաժանարարի հատուկ նշաններ (U+2223ևU+2224՝ ∣, ∤)
հեռավորություն՝ 
  
    
      
        P
        
          |
        
        a
        b
      
    
    {\displaystyle P|ab}
   ցույց է տալիս 
  
    
      
        P
      
    
    {\displaystyle P}
   կետից մինչև 
  
    
      
        a
        b
      
    
    {\displaystyle ab}
   եղած ամենակարճ հեռավորությունը, այսպիսով, 
  
    
      
        P
        
          |
        
        a
        b
      
    
    {\displaystyle P|ab}
  -ը նշանակում է 
  
    
      
        a
        b
      
    
    {\displaystyle ab}
  -ին տարված ուղղահայաց
A մատրիցայի որոշիչը երբեմն գրառվում է 
  
    
      
        
          |
        
        A
        
          |
        
      
    
    {\displaystyle |A|}
   տեսքով
երկրաչափությունում իրար կողքի դրված երկու կանգնակները նշանակում են զուգահեռություն՝ 
  
    
      
        A
        B
        ∥
        C
        D
      
    
    {\displaystyle AB\parallel CD}
   գրությունը նշանակում է, որ 
  
    
      
        A
        B
      
    
    {\displaystyle AB}
   ուղիղը զուգահեռ է 
  
    
      
        C
        D
      
    
    {\displaystyle CD}
   ուղղին


== Ստեղնավորում ==
Windows գործողության համակարգ ունեցող համակարգիչներում կանգնակի նշանն ստացվում է \

հավաքելով։


== Համակարգչային տեխնիկա ==


=== Խողովակավորում ===
Խողովակավորումը UNIX օպերացիոն համակարգի ստեղծած կոմունիկացիոն մեխանիզմ է, որը հնարավորություն է տալիս մի ծրագրի տեսակավորված պրոցեսների խմբի ելքը՝ մյուսում օգտագործելու համար։
Օրինակի համար "ls -al | grep .txt" գրես, UNIX shellը միայն կը ցուցադրէ այն fileերը որոնք ".txt" վերջաւորութիւն ունին։ Այստեղ կան երկու հրահանգներ կապուած խողովակով (|) "ls -al"և"grep .txt"... "ls -al"ը ցուցադրում է բոլոր fileերը տուեալ directoryին մէջ։ Սակայն նախ այս բոլոր fileերը խողովակի միջոցաւ անցնում է "grep .txt" ծրագրէն, որ filter է անում...


== Ուշագրավ փաստեր ==
Նշանի կանգնակ անունը հայերեն ամենաերկար պալինդրոմ գոյականն է
ծրագրավորողների միջավայրում ունի հումորային «ցախավել» անունը


== Արտաքին հղումներ ==
Jukka "Yucca" Korpela։ «Detailed descriptions of the characters»։ Արխիվացված է օրիգինալից 2017-09-11-ին
Կրասնայա Ռադա

Կրասնայա Ռադա (ռուս.՝ Красная Рада), գյուղ Ռուսաստանի Լիպեցկի մարզի Դոբրինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խոլմոգորյան տավարի ցեղ

Խոլմոգորյան տավարի ցեղ (ռուս.՝ xолмогорская порода, խոսակցական՝ խոլմոգորկա [xолмогорка]), կաթնատու ցեղ։ Բուծվել է Արխանգելսկի նահանգի Խոլմոգորի շրջանում՝ ժողովրդական սելեկցիայի միջոցով։ 
Մարմնակազմն ամուր է, մկանունքը՝ պինդ, չոր, մաշկը բարակ է և ճկուն։ Կովերի մնդավի բարձրությունը 128 - 134 սմ է, կենդանի քաշը՝ 480 - 540 կգ (առավելագույնը՝ 700), ցուլերինը՝ 800 - 900 կգ (առավելագույնը՝ 1200)։ Տարեկան միջին կաթնատվությունը 3500 - 4500 կգ է, կաթի յուղայնությունը՝ 3, 8 - 4% (առավելագույնը՝ 5%)։ Տարածված է Ռուսաստանի եվրոպական մասի հյուսիսային և հյուսիսարևմտյան մարգերում, Թաթարստանում, Ուդմուրտիայում ու Սիբիրի անասնապահական շրջաններում։
(5232) Ջորդենս

(5232) Ջորդենս (անգլ.՝ Jordaens), աստերոիդ աստերոիդների հիմնական գոտում։ Հայտնաբերվել է 1988 թվականի օգոստոսի 14-ին Էրիկ Էլստի կողմից Վերին Պրովանսում։
Միջին հեռավորությունը Արեգակից կազմում է 2,850207 ա. մ., առավելագույնը մոտենում է 2,3945 ա. մ. հեռավորության վրա և հեռանում 3,3059 ա. մ.։ Արեգակի շուրջ մեկ ամբողջական պտույտ է կատարում 1757,57 երկրային օրվա ընթացքում, իր ուղեծրով շարժվելով միջինում 0,204828 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,21° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5232) Ջորդենս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բեզլեսնի (Կրասնոդարի երկրամաս)

Բեզլեսնի (ռուս.՝ Безлесный), խուտոր Ռուսաստանի Դաշնության Կրասնոդարի երկրամասի Ուստ-Լաբինսկի շրջանի կազմում։
Բնակչությունը 2010 թվականին գրանցված տվյալներով կազմում էր 1437 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալեքսանդր Բողոսյան

Ալեքսանդր "Սկունդեր" Բողոսյան (հուլիսի 22, 1937(1937-07-22), Ադիս Աբեբա, Եթովպիա - մայիսի 4, 2003(2003-05-04), Վաշինգտոն, Կոլումբիայի շրջան, ԱՄՆ), հայ եթովպիացի գեղանկարիչ և նկարչության ուսուցիչ։ Իր կյանքի մեծ մասն ապրել և ստեղծագործել է Միացյալ Նահանգներում։


== Կենսագրություն ==
Ալեքսանդր Բողոսյանը ծնվել է 1937 թվականին Ադիս-Աբեբայում։ Նրա հայրը մեծահարուստ հայ էր, մայրը՝ մեծատոհմիկ եթովպուհի։ Մանուկ հասակից հետաքրքրվում է աֆրիկյան սրբապատկերներով, կենցաղի իրերով ու տեղացիների արտասովոր հագուկապով, որոնք և տեղ են գտնում նրա նկարներում։ Լեհ եթովպագետ Ստանիսլավ Խոյնացկու խորհրդով Բողոսյանն իրեն նվիրում է նկարչությանը։
1954 թվականին նկարիչը Հայլե Սելասիե կայսրի պատվին կազմակերպված պատանի տաղանդների մրցույթում երկրորդ մրցանակի է արժանանում, իսկ արդեն 1955 թ. կառավարության օժանդակությամբ նա մեկնում է Անգլիա, ուր նա ուսանում է երեք տարբեր արվեստի դպրոցներում, սակայն հետագայում մեկնում է Ֆրանսիա։ 1957-1966 թվականներին Փարիզում նա սովորում է Գեղեցիկ արվեստների բարձրագույն դպրոցում և Շումեր ակադեմիայում։ Այստեղ նա հանդիպում է իր ապագա կնոջը և ամուսնանում։
Ֆրանսիայում Բողոսյանը հրապուրվում է Պաուլ Կլեի, Ժորժ Բրակի ու Մաքս Էռնստի արվեստով։ Դեռևս 60-ականներին նա ցանկանում էր միաձուլել աֆրիկյան սրբապատկերային արվեստը ժամանակակից եվրոպական կերպարվեստի ձեռքբերումներին։ 1964 թվականին «Լամբեր» պատկերասրահում կազմակերպվում է նրա անհատական ցուցահանդեսը։ 1966 թվականին նա կնոջ ու դստեր հետ վերադառնում է Ադիս-Աբեբա, ուր 3 տարի դասավանդում է տեղի արվեստի դպրոցում։ 1967 թվականին Սկունդեր Բողոսյանը Գեղեցիկ արվեստների բնագավառում ակնառու հաջողություններ գրանցելու կապակցությամբ արժանանում է Կայսրի մրցանակին։ 1969-2000 թվականներին Բողոսյանը, կերպարվեստ է դասավանդում ԱՄՆ-ում՝ Ատլանտայի և Հարվարդի համալսարաններում։ 2000 թվականին Բողոսյանը վերադառնում է իր ստեղծագործական կյանքին։ Մահացել է 2003 թվականին Նյու-Յորքում։


== Պատկերասրահ ==

		
		
		


== Ծանոթագրություններ ==
Մոլ (Սերբիա)

Մոլ (սերբ.՝ Мол), գյուղ Սերբիայի Հանրապետության կենտրոնական հատվածում՝ Վոյեվոդինայի մարզի Ադայի շրջանում։
Ըստ 2002 թվականին Սերբիայում անցկացված մարդահամարի տվյալների՝ քաղաքի բնակչությունը կազմում է 6,786 մարդ։ Գյուղի ժամային գոտին՝ UTC+1, իսկ ամառը՝ UTC+2:


== Ծանոթագրություններ ==
Սամպուրսկի շրջան

Սամպուրսկի շրջան (ռուս.՝ Сампурский район), մունիցիպալ շրջան Ռուսաստանի Դաշնության Տամբովի մարզում։
Ստեղծվել է 1928 թվականին։ Վարչական կենտրոնը՝ Սատինկա։


== Աշխարհագրություն ==
Շրջանի տարածքի մակերեսը կազմում է 990 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 14200 մարդ։ Բնակչության խտությունը կազմում էր 14,34 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կորդովա (Արգենտինա)

Անվան այլ կիրառումների համար տե՛ս՝ Կորդովա (այլ կիրառումներ)Կորդովա (իսպ.՝ Cordoba), քաղաք Արգենտինայում, Կորդովա նահանգի վարչական կենտրոնը։ 781, 6 հազար բնակչություն (արվարձաններով, 1978)։ Արդիական կենտրոն է, երկաթուղային հանգույց։ Կա մեքենաշինական, սննդի, կաշվի արդյունաբերություն։ Ունի համալսարան (1613 թվականից)։


== Անվանում ==
Հիմնադրվել է 1573 թվականին և կոչվել Իսպանիայի Կորդովա քաղաքի անունով։


== Հայերը Կորդովայում ==
1920-ական թվականներին Արգենտինա գաղթած կիլիկիահայերի մի մասը բնակություն է հաստատել Կորդովայում։ Հայերին համախմբող կազմակերպությունը «Հայ գաղութային միությունն» է։ Համայնքի կազմավորման տարիներին գործել է ՀՕԿ-ի մասնաճյուղը։
Այժմ գործում են Արգենտինահայ մշակութային միության, ՀԲԸՄ Կորդովայի մասնաճյուղերը, հայրենակցական միություններ, մարզական, երիտասարդական կազմակերպություններ, ինչպես նաև Սահակ-Մեսրոպ վարժարանը և հայկական եկեղեցի։ 1979 թվականին այնտեղ բնակվում էր շուրջ 4 հազար հայ՝ հիմնականում առևտրականներ, արհեստավորներ, փաստաբաններ և այլն։ Կորդովայի փողոցներից մեկը կոչվում է «Արմենիա»։


== Ծանոթագրություններ ==
Սուջայի շրջան (Կուրսկի մարզ)

Սուջայի շրջան (ռուս.՝ Суджанский район), մունիցիպալ շրջան Ռուսաստանի Դաշնության Կուրսկի մարզում։
Ստեղծվել է 1928 թվականին։ Վարչական կենտրոնը՝ Սուդժա։


== Աշխարհագրություն ==
Շրջանի տարածքի մակերեսը կազմում է 996 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 28809 մարդ։ Բնակչության խտությունը կազմում էր 28,92 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մեդրիսալ

Մեդրիսալ, գյուղ Արևմտյան Հայաստանում, Վանի վիլայեթի Հեքյարիի գավառում։ Գտնվում էր Դիզա գյուղաքաղաքից 25 կմ հյուսիս-արևելք, մի գետակի լեռնային ակունքում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Բրուսլանովկա

Բրուսլանովկա (ռուս.՝ Бруслановка), գյուղ Ռուսաստանի Լիպեցկի մարզի Լիպեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆրեսանկուր

Ֆրեսանկուր (ֆր.՝ Fressancourt), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Տերնիե կանտոնի կազմի մեջ։ Համայնքի շրջանը՝ Լան:
Համայնքի INSEE կոդը՝ 02335


== Բնակչություն ==
2010 թվականի տվյալներով՝ համայնքի բնակչությունը կազմում է 210 մարդ։ 


== Տնտեսություն ==
2010 թվականին համայնքի 151 աշխատունակ (15-64 տարեկան) բնակիչներից 100-ը տնտեսապես ակտիվ էին, 51-ը՝ ոչ ակտիվ (ակտիվության ցուցանիշը կազմել է 66,2%, 1999 թվականին եղել է 64,6%)։ 100 տնտեսապես ակտիվ բնակիչներից աշխատում էին 82-ը (45 տղամարդ և 37 կին), գործազուրկ էին 18 մարդ (8 տղամարդ և 10 կին)։ 51 տնտեսապես ոչ ակտիվ բնակիչներից 18-ը եղել են աշակերտներ կամ ուսանողներ, 14-ը՝ թոշակառուներ, 19-ը տնտեսապես ոչ ակտիվ էին այլ պատճառներով:


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Ֆրեսանկուր (ֆր.)
Դմիտրիևկա (այլ կիրառումներ)

Դմիտրիևկա, կարող է վերաբերել՝

Դմիտրիևկա - գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Դմիտրիևկա - գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Դմիտրիևկա - գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Դմիտրիևկա - գյուղ Ռուսաստանի Բաշկորտոստան հանրապետության Զիլաիրսկի շրջանի կազմում։
Դմիտրիևկա - գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Դմիտրիևկա - գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Դմիտրիևկա - գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Դմիտրիևկա - գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Դմիտրիևկա - գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Դմիտրիևկա - գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Դմիտրիևկա - գյուղ Ռուսաստանի Լիպեցկի մարզի Դանկովսկի շրջանի կազմում։
Դմիտրիևկա - գյուղ Ռուսաստանի Լիպեցկի մարզի Ելեցկի շրջանի կազմում։
Դմիտրիևկա - գյուղ Ռուսաստանի Լիպեցկի մարզի Զադոնսկի շրջանի կազմում։
Դմիտրիևկա - գյուղ Ռուսաստանի Լիպեցկի մարզի Կրասնինսկի շրջանի կազմում։
Դմիտրիևկա - գյուղ Ռուսաստանի Լիպեցկի մարզի Ուսմանսկի շրջանի կազմում։
Դմիտրիևկա - գյուղ Ռուսաստանի Լիպեցկի մարզի Ստանովլյանսկի շրջանի կազմում։
Դմիտրիևկա - գյուղ Ռուսաստանի Խակասիա հանրապետության Բեյսկի շրջանի կազմում։
Դմիտրիևկա - գյուղ Ռուսաստանի Ռյազանի մարզի Միխայլովսկի շրջանի կազմում։
Դմիտրիևկա - գյուղ Ռուսաստանի Սմոլենսկի մարզի Պոչինկովսկի շրջանի կազմում։
Դմիտրիևկա - գյուղ Ռուսաստանի Տամբովի մարզի Նիկիֆորովսկի շրջանի կազմում։
Դմիտրիևկա - գյուղ Ուկրաինայի Ղրիմի Ինքնավար Հանրապետության Ջանկոյի շրջանում։
Խերես դե լա Ֆրոնտերա

Խերես դե լա Ֆրոնտերա (իսպ.՝ Jerez de la Frontera), քաղաք և համայնք Իսպանիայում, մտնում է Կադիս պրովինցիայի մեջ, որն էլ իր հերթին մտնում է Անդալուսիա ինքնավար համայնքի մեջ։ Համայնքը մտնում է Կամպինիա դե Խերես շրջանի կազմի մեջ։ Տարածքը՝ 1188,14 կմ2։ Բնակչությունը՝ 208 896 (2010 թվականին)։ Հեռավորությունը վարչական կենտրոնից՝ 37 կմ։ Քաղաքում գործում է նույնանուն ֆուտբոլային ակումբ։
Խերես դե լա Ֆրոնտերա քաղաքը հանդիսանում է խերես գինու հայրենիքը։ Գոյություն ունի այդ գինու շուրջ 30 տեսակ։
711 թվականին Խերես դե լա Ֆրոնտերայի շրջակայքում տեղի է ունեցել Գվադալետեի ճակատամարտը, որի արդյունքում էլ Իսպանիան գրավեցին մուսուլմանները։


== Մշակույթ ==
Ֆլամենկո
Ձիեր


== Անվանի տեղաբնակներ ==
Լուիս Կոլոմա՝ 19-20-րդ դարերի իսպանացի գրող
Բոնիլյա Խուան՝ ժամանակակից իսպանացի գրող


== Բնակչություն ==


== Պատկերասրահ ==

		
		
		
		
		
		
		
		
		
		
		
		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական էջ
Museo Arqueológico de Jerez Archived 2016-05-04 at the Wayback Machine.
JerezSiempre
Guía de la ciudad de Jerez
Աշխարհի ութերորդ հրաշալիքը (ֆիլմ, 1981)

«Աշխարհի ութերորդ հրաշալիքը» (ռուս.՝ «Восьмое чудо света»), խորհրդային գեղարվեստական ֆիլմ, որը բեմադրել է ռեժիսոր Սամսոն Սամսոնովը 1981 թվականին։ Ըստ ֆիլմի հեղինակների սահմանման, որը նշվում է լուսագրերում, ֆիլմի ժանրը «մարզական ֆանտազիան» է։


== Սյուժե ==
Ֆիլմի հերոսուհիները խորհրդային բասկետբոլիստուհիներն են, որոնք մասնակցում են Հերայի գավաթի միջազգային մրցումներին։ Հուզիչ բասկետբոլային խաղերը, հույն բասկետբոլիստուհու կյանքը փրկած խորհրդային մարզուհու ազվությունը, առաջին սիրո տագնապները և այլ իրադարձություննե հիմք են կազմում ֆիլմի սյուժեի համար։


== Դերերում ==
Ելենա Շչյոլոկովա – Ալեքսանդրա Մամոնովա, բասկետբոլիստ
Լիա Ախեջակովա – Յուլիա Երմոլինա, թարգմանիչ
Տատյանա Կրավչենկո – Լիդիա Պավլովնա Լավրուշինա, բասկետբոլի թիմի մարզիչ
Վիկտորյա Ալեքսեևա – Եկատերինա Զնամենսկայա, բասկետբոլիստուհի
Իրինա Գուբանովա – Պոլինա Յակովլևնա Չեռնովա, բասկետբոլի թիմի բժիշկ
Իվետա Մոնսե – Անժելա Լոնգ, բասկետբոլիստուհի
Ֆլորենտին Ջուջունիա – Մարիո, լուսավորող
Ստանիսլավ Միխին – Անդրեյ Կրոտով
Ռասմի Ջաբրաիլով – Տորես, բասկետբոլի խաղերի մրցավար
Յուրի Կասյան – բասկետբոլի թիմի երկրորդ մարզիչ
Միխայիլ Չիգիրև – բասկետբոլի թիմի մարզիչ Բուլղարիայից
Լեոնիդ Դովլաթով – Պորտո Դալի քաղաքի քաղաքապետ
Եվգենի Լիսկոնոգ – բասկետբոլի միջազգային ֆեդերացիայի ներկայացուցիչ
Ելենա Խանգա – օտարերկրացի թարգմանիչ


== Նկարահանող  խումբ ==
Սցենարի հեղինակ՝ Վլադիմիր Կապիտանովսկի
Բեմադրող ռեժիսոր՝ Սամսոն Սամսոնով
Բեմադրող օպերատորներ՝ Միխայիլ Դեմուրով, Վիկտոր Էպշտեյն-Ստրելցին
Բեմադրող նկարիչ՝ Ալեքսանդր Մյագկով
Կոմպոզիտոր՝ Եվգենի Դոգա


== Ծանոթագրություններ ==


== Արտաքին հղումներ ==
«Աշխարհի ութերորդ հրաշալիքը»(անգլ.) ֆիլմը Internet Movie Database կայքում
Կիմ Դասոմ

Կիմ Դա Սոմ (մայիսի 6, 1993(1993-05-06), Սեուլ, Հարավային Կորեա), ավելի հայտնի է իր Դասոմ մականունով, հարավկորեացի երգչուհի և դերասանուհի։ Նա հարավկորեական Starship Entertainment լեյբլի Sistar գյորլ բենդի անդամ է։ Նա նկարահանվել է ֆիլմերում և հեռուստասերիալներում, որոնցից են՝ «Ընտանիք» (2012–2013), «Սիրո մեղեդի» (2013–2014) և «Տարօրինակ հարսնացու» (2015)։


== Կարիերա ==


=== Մինչ առաջնաելույթը ===
Մինչ Sistar խմբին միանալը, Դասոմը հաղթել է տարբեր պոեմների և երգեր գրելու մրցույթներում։


=== Sistar ===

2010 թվականի հունիսին առաջնեույթ ունեցել, որպես Sistar խմբի անդամ, «Push Push» երգով։ Sistar խումբը թողարկել է երկու ստուդիական և հինգ մինի ալբոմ։


=== Սոլո գործունեություն ===
Դասոմը մասնակցել է VIXX խմբի «Rock Ur Body» տեսահոլովակի նկարահանմանը, որը թողարկվել է 2012 թվականի օգոստոսի 23-ին։ Նա նաև մասնակցել է K.Will-ի «Please Don't...» տեսահոլովակի նկարահամանը, որն էլ թողարկվել է 2012 թվականի հոկտեմբերի 10-ին։
2013 թվականի հունվարի 15-ին և 16-ին Դասոմը Մալազիայում անցկացվող «Ոսկե սկավառակ» մրցանակաբաշխության հաղորդավարներից էր։ Նա K.Will-ի «Love Blossom» տեսահոլովակում խաղացել է գլխար հերոսուհու դերը, որը թողարկվել է ապրիլի 4-ին։
«Սիրո մեղեդի» դրամայում Դասոմը խաղացել է Գոն Դըլ Իմի դերը։
2015 թվականի ապրիլի 20-ին հայտարարվեց, որ Դասոմը 2AM խմբի վոկալիստ Ջինվունի հետ միանալու է «Ջունգլիի օրենքները» ռեալիթի շոուին։
2015 թվականի հունիսի 14-ին հայտարարվեց, որ Դասոմը միանալու է MBC հեռուստաալիքի «Իմ փոքրիկ հեռուստատեսությունը» շոուին, որպես հյուր։
2015 թվականի հուլիսի 6-ին Դասոմը ասաց, որ նկարահանվում է KBS հեռուստաալիքի «Տարօրինակ հարսնացու» դրամայում։ Նա խաղացել է Օհ Ին Յոնի դերը, ով նախկինում եղել է հայտնի գյորլ բենդի անդամ։


== Սկավառակագրություն ==


=== Սաունդթրեքեր և սոլո երգեր ===


== Ֆիլմագրություն ==


=== Ֆիլմ ===


=== Հեռուստատեսային դրամաներ ===


=== Շոուներ ===


=== Մասնակցությունը այլ արտիստների տեսահոլովակներին ===


== Մրցանականեր և անվանակարգումներ ==


== Ծանոթագրություններ ==


== Արտաքին հղումներ ==
Official Sistar Website Archived 2013-02-23 at the Wayback Machine.
Կիմ Դասոմ on Ինստագրամ
Ստրա

Ստրա  (իտալերեն՝ Stra), կոմունա Իտալիայում, գտնվում է Վենետո մարզում՝ Վենետիկ գավառում։
Բնակչությունը կազմում է 7247 մարդ։ Խտությունը կազմում է 669 մարդ/կմ²։ Տարածքը գրավում է 8 կմ²։ Փոստային ինդեքս՝ 30039։ Հեռախոսային կոդ՝ 049։


== Տեսարժան վայրեր ==
Իզանի վիլլա Ստրայում
Հաբ (Էդինբուրգ)

Հաբ (անգլ.՝ hub), Էդինբուրգի միջազգային փառատոնի շտաբը, 1999 թվականից գործում է 19-րդ դարի տաճարում։ Գտնվում է Էդինբուրգի ամրոցի հարևանությամբ` Թագավորական մղոնում` շոտլանդական մայրաքաղաքի կենտրոնում։ Հաբը նաև էդինբուրգյան մյուս փառատոների տեղեկատվական կենտրոնն է։


== Պատմություն ==
19-րդ դարի կեսին Թագավորական մղոնում` սուրբ Ջայլզի տաճարից ոչ հեռու, կառուցվել է Սուրբ Ջոնի եկեղեցին (անգլ.՝ Tolbooth Kirk St. John)։ Շինարարությունը ընթացել է 1839-1844 թվականներին ճարտարապետներ Օգաստես Ուեբլի Պյուջինի և Ջեյմս Գիլեսպի Գրեմի նախագծով։
Նեոգոթիկայի ոճով կառուցված եկեղեցին, որն ուներ Էդինբուրգում ամենաբարձր` 73 մետրանոց սրաձող, միանգամից դարձավ Շոտլանդիայի մայրաքաղաքում գերիշխող տեսք ունեցող շինությունը։ Եկեղեցին գործել է մինչև 1979 թվականը, երբ փակվել է Շոտլանդիայի եկեղեցու և Շոտլանդիայի միավորված ազատ եկեղեցու (անգլ.՝ United Free Church of Scotland) միավորման հետևանքով։
Որոշ ժամանակ Սուրբ Ջոնի եկեղեցին չի գործել։ Միայն 1999 թվականի վերանորոգումից հետո այնտեղ տեղակայվել է Հաբը (անգլ.՝ hub)` էդինբուրգյան նշանավոր փառատոների շտաբն ու տեղեկատվական կենտրոնը։
Ներկայումս շինությունն ունի մի քանի սրահներ, որոնցից խոշորագույնը կարող է ընդունել 420 մարդ։ Կա նաև գրադարան և սրճարան։ Ներքին տարածքները տրվում են վարձակալությամբ տարբեր հավաքույթներ, հրավերքներ, հարսանեկան արարողություններ իրականացնելու համար։
Մեծ սրահը, որը կոչվում է «Վիկտորյայի սրահ», մինչև 2004 թվականը երբեմն օգտագործվել է խորհրդարանական նիստեր անցկացնելու նպատակով, մինչև Հոլիռուդյան պալատի դիմաց կառուցվել է Շոտլանդիայի խորհրդարանի նոր շենքը։


== Հաբ և փառատոներ ==
Հաբը մշտապես գործում է, այնտեղ անցկացվում են համերգներ և թատերական ներկայացումներ։ Տարեկան կենտրոն է այցելում ավելի քան 500.000 զբոսաշրջիկ։ Հաբի աշխատանքի բուռն շրջանը ամռանն է, երբ մեկը մյուսի հետևից անցկացվում են էդինբուրգյան հայտնի փառատոները։ Հարյուր հազարավոր մարդիկ աշխարհի տարբեր երկրներից ժամանում են Էդինբուրգ. քաղաքի բնակչությունը կրկնակի մեծանում է։ Պատահական չէ, որ Շոտլանդիան անվանում են համաշխարհային փառատոնային մայրաքաղաք։
Էդինբուրգի միջազգային փառատոնի տնօրեն Ջոնաթան Միլսը, պատասխանելով լրագրողների հարցերին, մեկնաբանել է, որ ամենամյա փառատոների գաղտնիքը բազմազանության, անմիջականության, անկաշկանդության մեջ է։


== Ծանոթագրություններ ==


== Արտաքին հղումներ ==
Պաշտոնական կայք
Պերպինյան

Պերպինյան (ֆր.՝ Perpignan  [pɛʁpi'ɲɑ̃], կատ.՝ Perpinyà), քաղաք Ֆրանսիայում` Թետ գետի ափին, Արևելյան Պիրենեյների գավառի վարչական կենտրոնը։ Պատմականորեն հանդիսանում է Ռոսելյո նահանգի գլխավոր քաղաքը։ Միջերկրական ծովից 13 կմ և ֆրանսա-իսպանական հյուսիսային սահմանից 31 կմ հեռավորության վրա։ Բնակչությունը` 120 489 բնակիչ (2012)։


== Աշխարհագրություն ==


== Պատմություն ==
Բերքառատ հարթավայրում տեղակայված քաղաքը հին ժամանակներից ի վեր համարվել է տեղական գինեգործության կենտրոնը։ Առաջին անգամ հիշատակվել է 927 թվականին։ Ռուիլոնական կոմսերն այն ընտրեցին որպես իրենց նստավայր և ղեկավարեցին Պերպինյանը մինչև 1172 թվականը, որից հետո այն ժառանգեցին Բարսելոնյան կոմսերը։ Հայմե I կողմից իրականացված կատալոնիական հողերի բաժանման ժամանակ Պերպինյանը Բալեարյան կղզիների հետ միասին բաժին հասան Հայմե 2 կրտսերին, և 1276-1344 թվականներին դարձավ այդ թագավորի և նրա երկու հետնորդների համար որպես մայրաքաղաք։
17-րդ դարում, երբ Ֆրանսիան և Իսպանիան բախվեցին Ռուսիլյոնը գրավելու համար, Պերպինյանը վերափոխվեց ամրոցի։ Ըստ 1659 թվականի Պիրենեյան համաձայանագրի՝ մնաց Լյուդովիկոս 14-րդին։ 19-րդ դարում քաղաքային պարիսպները քանդվեցին։ 1936 թվականին Պերպինյան քաղաք Իսպանիայից եկան փախստականներ, որտեղ կատաղի քաղաքացիական պատերազմ էր ընթանում։ 1960 թվականից հետո այստեղ վերաբնակեցվեցին հյուսիսաֆրիկյան գաղութները լքած ֆրանսիացիները։


== Տեսարժան վայրեր ==
Պերպինյանի այցեքարտ է համարվում Le Castillet փոքր բերդը, որը կառուցվել է 1368 թվականին և այժմ բաց է զբոսաշրջիկների համար թանգարանի տեսքով։ Ժամանակների հայտնի Պերպինյան միջնաբերդի հիմնասյուների հետևում «խիստ ռեժիմով» պահպանվում է վերջին ժամանակներին վերականգնված Մայլորկի միջնադարի թագավորների ամրոցը։ Սուրբ Հովհաննես տաճարը, հիմնադրված 1324 թվականին Սանչո թագավորի կողմից, կառուցվել է հիմնականում XV և XVI դարերում։ Հնաոճ ծովային տրիբունալը (Loge de Mer) տարիների ընթացքում վերածվել է թատրոնի։
Գեղարվեստական հուշարձաններից զբոսաշրջիկների ուշադրությունը գրավում է Պերպինյան կայարանը, որը զարդարվել է Սալվադոր Դալիի կողմից։ Ռիգո թանգարանում ցուցադրվում են և՛ նկարչի, և՛ կատալոնական վարպետների կտավներ։

		
		
		


== Միջազգային հարաբերություններ ==


=== Քաղաք-եղբայրներ ===
 Գերմանիա, Հաննովեր (1960)
 Մեծ Բրիտանիա, Լանքասթեր (1962)
 ԱՄՆ, Լեյք-Չարլզ, Լուիզիանա (1991)
 ԱՄՆ, Սարասոտա, Ֆլորիդա (1995)
 Լիբանան, Տյուրոս (1997)
 Ալժիր, Մոստագնեմ (2010)


=== Քաղաք-գործընկերներ ===
 Մարոկկո, Բերկան
 Իսպանիա, Ժիրոնա (1988)
 Իսպանիա, Բարսելոնա (1994)
 Իսպանիա, Ֆիգերաս (1996)
 Իսրայել, Մաալոտ Տարշիխա (1998)
 Իսպանիա, Լյեյդա (2000)
 Պորտուգալիա, Տավիրա (2001)


== Ծանոթագրություններ ==


== Հղումներ ==
www.mairie-perpignan.fr Պերպինյանի քաղաքներ. պաշտոնական կայք (ֆր.)
Կիրակնօրյա դպրոց

Կիրակնօրյա դպրոց, սովորաբար քրիստոնեական ուղղվածության հանրակրթական դպրոց։
Կիրակնօրյա դպրոցական դասերը սովորաբար նախորդում են կիրակնօրյա եկեղեցական պատարագներին։
Կիրակնօրյա դպրոցները սկզբնավորվել են 18-րդ դարի Անգլիայում բանվոր երեխաներին կրթելու համար։


== Ծանոթագրություններ ==
Դրամատիկական սեռ

Դրամատիկական սեռ կամ թատերգություն (հին հունարեն՝ δρᾶμα — գործողություն), գեղարվեստական գրականության սեռ։ Դրամատիկական ստեղծագործություններում հեղինակը ոչ թե պատմում է դեպքերի և հերոսների մասին, այլ ուղղակիորեն ցուցադրում է այդ ամենը մեր առջև։ Էպիկական ստեղծագործության նման, դրաման ևս ունի հստակորեն գծագրված կերպարներ ու գործողության ընթացք՝ սյուժե։
Դրամատիկական սեռի (դրամա, թատերգություն) ստեղծագործությունները կոչվում են նաև պիեսներ։ Դրամատիկական սեռի ժանրերն են՝ ողբերգություն, կատակերգություն, դրամա, ֆարս։
Դրաման կատարված իրադարձությունը ներկայացնում է իբրև ներկա ժամանակում, ընթերցողի կամ դիտողի աչքերի առջև կատարվող իրադարձություն։ Ընթերցողը կամ դիտողն առանց հեղինակի անմիջական միջնորդության տեսնում է գործող, պայքարող, զարգացող մարդկանց։ Այդ պատճառով էլ դրաման հաճախ անվանում են գրականության ամենից օբյեկտիվ սեռը։
Դրաման ամբողջությամբ կառուցված է գործող անձանց խոսակցության վրա (երկխոսություններ, մենախոսություններ) և զուրկ է հեղինակային խոսքից։ Հերոսն այստեղ բնութագրվում է բացառապես իր սեփական խոսքի կամ մյուս կերպարների խոսքի միջոցով։ Հեղինակն իր կողմից միջամտել, որևէ բան լրացնել կամ բացատրել չի կարող, բացառությամբ այն որոշ դեպքերի, երբ փակագծերի մեջ տրվում են որոշ բացատրություներ այն մասին, թե ինչպիսին պիտի լինի բեմը, երբ պետք է մտնի կամ դուրս գա հերոսը, ինչպես նա պետք է իրեն պահի տվյալ տեսարանում։ Այդ խոսքերը կոչվում են հեղինակային ռեմարկներ (նշագրություն)։
Դրամատիկական ստեղծագործությունների նշված առանձնահատկությունները պայմանավորված են այն հանգամանքով, որ դրանք գրեթե միշտ գրվում են նկատի ունենալով թատերական բեմի վրա խաղացվելու հեռանկարը (շատ քիչ դրամաներ են գրվում միայն ընթերցանության համար)։ Դրաման մի տեսակ երկակի բնույթ ունի. այն հավասարապես պատկանում է և՛ գրականությանը, և՛ թատերական արվեստին։ Թատրոնում պիեսի գրական միջոցներին միանում են դերասանական խաղը, դեկորացիաները, երաժշտությունը, քանզի թատրոնը համադրական արվեստ է։
Դրամատիկական ստեղծագործություններն ունեն հատուկ կառուցվածք. դրանք բաժանվում են մի քանի գործողությունների (արարված, ակտ)։ Թատերգություններն ավելի հաճախ ունենում են 3-5 գործողություն, որոնցից ամեն մեկն ավարտում է սյուժեի զարգացման մի կարևոր օղակը։ Պիեսը գործողությունների բաժանելն անհրաժեշտ է ներկայացման ժամանակ ընդմիջումներ տալու, դեկորացիաները փոխելու համար։ Գործողությունն էլ երբեմն ունենում է իր մասերը՝ պատկերներ, որոնց ավարտից հետո տրվում է ավելի կարճատև դադար։ Գործողությունը կամ պատկերն ունենում են բազմաթիվ ենթաբաժիններ, որոնք կոչվում են տեսիլներ։ Ամեն մի տեսիլ սկսվում ու ավարտվում է այն ժամանակ, երբ բեմի վրա երևում է նոր հերոս, կամ, ընդհակառակը, ներկաներից մեկը հեռանում է։


== Տես նաև ==
Էպիկական սեռ
Քնարական սեռ


== Ծանոթագրություններ ==


== Աղբյուրներ ==
Է. Ջրբաշյան, Գրականության տեսություն, Երևան, 1980, էջ 336-339։
Մեծ մութ հետք

Մեծ մութ հետք (հայտնի է նաև որպես` GDS-89), Նեպտուն մոլորակի վրա մութ հետք է, որը նման է Յուպիտերի Մեծ կարմիր հետքին։ Հայտնաբերվել է 1989 թվականին «Վոյաջեր-2» սարքի միջոցով։ Նեպտունի մեծ մոթ հետքը, ինչպես նաև Յուպիտերի Մեծ կարմիր հետքը, հանդիսանում են հակացիկլոններ։ Սակայն, Յուպիտերի հետքի հետ համեմատ, որը դիտարկվում է արդեն մի քանի հարյուրամյակների ընթացքում, Նեպտունի Մեծ մութ հետքի կյանքի երկարությունը նշանակալիորեն կարճ է։ Ելնելով «Վոյաջեր-2» սարքի և «Հաբլ» աստղադիտակի կատարած դիտարկումներից, հետքը անհետացել է 1994 թվականին։


== Առանձնահատկությունները ==
Մութ, էլիպսաձև հետք է (13000 × 6600 կմ) չափերով հիշեցնում է Երկիրը։ Հետքի շուրջ քամու արագությունը կազմում էր 2400 կմ/ժ, որը հանդիսանում է առավելագույն ցուցանիշը ամբողջ Արեգակնային համակարգում։ Ենթադրվում է, որ հետքը իրենից ներկայացնում էր անցք Նեպտունի մեթանային ամպերի մեջ։ Մեծ մութ հետքը անընդհատ փոխում էր իր ձևը և չափը։


== Անհետացումը ==
1994 թվականի նոյեմբերին, հետքը «Հաբլ» աստղադիտակով նկարելու փորձի ժամանակ պարզվեց, որ այն համարյա ամբողջությամբ անհետացել է։ Այս պահին արդեն մի քանի տարվա ընթացքում դիտարկվում է նոր հետք, որը ստացել է «Հյուսիսային մեծ մութ հետք» անվանումը։


== Տես նաև ==
Մեծ կարմիր հետք
Փոքր մութ հետք
Հյուսիսային մեծ մութ հետք
Դրակոնյան հողմ


== Ծանոթագրություններ ==


== Արտաքին հղումներ ==
http://www.solarviews.com/eng/neptune.htm
http://www.windows.ucar.edu/tour/link=/neptune/atmosphere/N_clouds_GDS.html Archived 2009-02-07 at the Wayback Machine.
http://apod.nasa.gov/apod/ap960508.html
http://intranet.dalton.org/departments/science/Astro/planets/Neptune/the%20dark%20spot.htm Archived 2011-07-25 at the Wayback Machine.
http://www.arcadiastreet.com/cgvistas/neptune_006.htm Archived 2009-02-09 at the Wayback Machine.
http://adsabs.harvard.edu/abs/2000hst..prop.5096S
Պյատիկորի

Պյատիկորի (ուկրաիներեն՝ Пятикори), գյուղ Ուկրաինայի Վոլինի մարզի Լոկաչինի շրջանում։ Հիմնադրվել է 1577 թվականին։
2001 թվականի տվյալներով Պյատիկորի գյուղում բնակվում էր 406 մարդ։ Բնակավայրը զբաղեցնում է 1,9 կմ² տարածք։ Բնակչության խտությունը կազմում էր 0,21 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իսկուհի

Իսկուհի, հայկական իգական անուն։ Առաջացել է հայերեն իսկուհի բառից, որ նշանակում է «իսկական տիրուհի»։ Աստվածածնի 7 անուններից մեկն է՝ Մաքրուհի, Տիրուհի, Սրբուհի, Թագուհի, Դշխոյ և Մարիամ։ Իսկին ձևով հիշատակվել է 1666, ավելի ուշ՝ 1744, 1796 թվականներին։ Գործածական է նաև Ուսկուհի ձևով։


== Ծանոթագրություններ ==
Ռասկիդայլովկա

Ռասկիդայլովկա (ուկրաիներեն՝ Розкидайлівка), գյուղ Ուկրաինայի Ժիտոմիրի մարզի Կորոստիշևի շրջանում։
2001 թվականի տվյալներով Ռասկիդայլովկա գյուղում բնակվում էր 68 մարդ։ Բնակավայրը զբաղեցնում է 0,329 կմ² տարածք։ Բնակչության խտությունը կազմում էր 206,69 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բոբրովկա (գյուղ, Կինելսկի շրջան)

Անվան այլ կիրառումների համար տե՛ս՝ ԲոբրովկաԲոբրովկա (ռուս.՝ Бобровка), գյուղ Ռուսաստանի Սամարայի մարզի Կինելսկի շրջանի կազմում։
Բնակչությունը վերջին գրանցված տվյալներով կազմում էր 3300 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Sverigetopplistan

Sverigetopplistan (Swedish: [²sværjɛˌtɔpːˌlɪstan], թարգմանաբար "Շվեդական թոփ ցանկ"), շվեդական ազգային չարթ է, որը նախկինում անվանվում էր Topplistan (1975–1997) և Hitlistan (1998–2007), այժմյան անվանումը օգտագործվում է 2007 թվականի հոկտեմբերից։ Չարթը հիմնվում է Շվեդական ձայնագրողների արդյունաբերության միության (շվեդերեն՝ Grammofonleverantörernas förening) անդամների վաճառքների տվյալների վրա։ Մինչ Topplistan-ը, Շվեդիայում երաժշտական արտադրանքի վաճառքները գրանցվում էին Kvällstoppen-ի կողմից, որի շաբաթական չարթը ալբոմների և սինգլների ցանկ էր։


== Տես նաև ==
DigiListan - Պաշտոնական շվեդական ներբեռնումների չարթ


== Ծանոթագրություններ ==


== Արտաքին հղումներ ==
Sverigetopplistan (շվեդ.)
Շվեդական չարթերի կայք (պարունակում է նաև արխիվներ)
Բրետան

Բրետան (ֆր.՝ Bretagne, բրետոներեն՝ Breizh), երկրամաս և պատմական մարզ Ֆրանսիայի ծայր հյուսիս-արևմուտքում։
Գտնվում է Բրետան թերակղզում, որը կազմում է համանուն պատմական շրջանի մեծամասնությունը։ Տարածությունը 35, 3 հազար կմ2 է, բնակչությունը՝ 3, 3 միլիոն (1968), գլխավոր քաղաքը՝ Ռեն։ Բրետանի տարածքը մտնում է Իլ և Վիլեն, Կոտ դյու Նոր, Ֆինիստեր, Մորբիան, Ատլանտյան Լուար դեպարտամենտների կազմի մեջ։ Առաջին 4 դեպարտամենտները կազմում են Բրետանի պաշտոնական տնտեսության շրջանը։ Զբաղվում են անասնապահությամբ, հացահատիկի, կարտոֆիլի, խոտաբույսերի մշակությամբ, այգեգործությամբ, ձկնորսությամբ։ Արդյունաբերությունը (նավաշինություն, ձկնամթերքի, գյուղատնտեսության մթերքների վերամշակում) կենտրոնացած է ծովափնյա քաղաքների նավահանգիստներում, Ռենում՝ ավտոմոբիլաշինություն։ Բրետանն իր անունն ստացել է 5-6-րդ դարերում այդտեղ բնակություն հաստատած բրիտների անունից։


== Արտաքին հղումներ ==
: in the West, the end of the world (անգլ.)
The official site for Brittany Tourism – Brittany Regional Tourist Board (անգլ.)
Personelezh Breizh e saozneg – Breton identity
Bretagne.com: Tourisme et Loisirs en Bretagne (in French) (ֆր.)
Ժողովածու (2593)

Ժողովածու (2593), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2593 թվի տակ։ Ձեռագիրը գրվել է 1303 թվականին Կարապետ երեց գրիչի կողմից ենթադրաբար Երզնկայում։ Ստացողը եղել է պարոն Ֆռանկը։ Գրված է թղթի վրա, որը ունի 24,6x17 չափս։ Ձեռագիրը կազմված է 236 թերթից։ Գրված է միասյուն, բոլորգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ գրչի՝ 30բ, 179բ, 231ա։


== Բովանդակություն ==
Մխ․ Գօշի Դատաստանագիրք։
Օրէնք յաղթող թագաւորաց։
Յովհ․ Երզնկացւոյ Խրատ հասարակաց։
Գլուխք ի Մովսիսական օրինաց։
Համառօտ ժողովումն Օրինաց։


== Ծանոթագրություններ ==
Ալեքսանդր Ռուսսկիխ

Ալեքսանդր Ալեքսանդրովիչ Ռուսսկիխ (ռուս.՝ Александр Александрович Русских, սեպտեմբերի 11, 1983(1983-09-11), Տոմսկ, ՌԽՖՍՀ, ԽՍՀՄ), ռուսական ֆուտբոլիստ, կիսապաշտպան։


== Կարիերա ==


=== Ակումբային ===
«Տոմ» ֆուտբոլային ակումբի սան է։ «Տոմի» հիմնական կազմում առաջին խաղն անցկացրել է 2005 թվականի հուլիսի 13-ին, որտեղ խաղացել է ընդդեմ Կոստրոմայի «Սպարտակ» ակումբի Ռուսաստանի Գավաթում։ 2006 թվականի մայիսի 13-ին Ռուսսկիխը կատարել է իր նորամուտը Տոմսկի թիմի հիմնական կազմում՝ Պրեմիեր լիգայում՝ դուրս գալով փոխարինման «Լուչ Էներգիա» ակումբի դեմ խաղում։ Մրցաշրջանի ավարտին Ալեքսանդրը «Տոմի» հիմնական կազմում մասնակցել է ևս մեկ խաղի Ռուսաստանի Գավաթում, ինչից հետո՝ 2007 թվականի սկզբին, տեղափոխվել է «Չիտա» ֆուտբոլային ակումբ։
2008 թվականին խաղացել է Երկրորդ դիվիզիոնում Սարանսկի «Մորդովիա» ակումբում, 2009 թվականին՝ Յուժնո Սախալինսկի «Սախալին» ակումբում։
2010 թվականի սկզբին դարձել է երկրորդ դիվիզիոնի մեկ այլ ակումբի՝ «Կալուգայի» խաղացող։ Ալեքսանդրն այդ թիմում առաջին անգամ մնացել է մեկ տարուց ավելի. «Կալուգայում» նա խաղացել է երկու մրցաշրջան։
2013 թվականի ամռանը տեղափոխվել է «Սիբիրյակ» ակումբ, որտեղ խաղացել է կես տարի։ 2014 թվականի սկզբին Ռուսսկիխը տեղափոխվել է Լիտվիայի բարձրագույն լիգայի «Բանգա», որտեղ խաղացել է մինչև 2014 թվականի ամառը։
2015 թվականի հուլիսին Ալեքսանդրը վերադարձել է «Տոմ» և ընդգրկվել է Տոմսկի թիմի «Տոմ-2» ֆարմ-ակումբի՝ 2015/16 մրցաշրջանի հայտացուցակում։


== Վիճակագրություն ==


=== Ակումբային ===
2015 թվականի հուլիսի 9-ի դրությամբ


== Ծանոթագրություններ ==


== Արտաքին հղումներ ==
Ֆուտբոլիստի էջը(ռուս.) «Տոմի» պաշտոնական կայքում
Ֆուտբոլիստի էջը(ռուս.) sportbox.ru կայքում
Բեթնաձոր

Բեթնաձոր (այժմ՝ Մթնաձոր), գետակ Արաքսի ավազանում, Ծավ գետի աջակողմյան վտակը։ Սկիզբ է առնում Մեղրու լեռնաշղթայի հյուսիս֊արևելյան լանջերից։ Երկարությունը 11 կմ։


== Ծանոթագրություններ ==
Ջորջ Բուշ (այլ կիրառումներ)

Ջորջ Բուշը հիմնականում հղում է․

Ջորջ Հ. Ու. Բուշ (1924-2018)՝ Միացյալ Նահանգների 41-րդ նախագահ և 43-րդ նախագահի հայր
Ջորջ Ու. Բուշ (ծնվ․ 1946), Միացյալ Նահանգների 43-րդ նախագահ և 41-րդ նախագահի որդի


== Տես նաև ==
Բուշ (այլ կիրառումներ)
Չանախի

Չանախի (վրաց.՝ ჩანახი), վրացական խոհանոցի ճաշատեսակ, որը կավե անոթում բանջարեղենի հետ շոգեխաշած ոչխարի միս է։ Չանախիի ավանդական բանջարեղենները՝ կարտոֆիլը, լոլիկը, սմբուկը և սոխը, անոթի մեջ շարում են շերտերով։ Բոլոր բանջարեղենները միասին վերցվում են մսի զանգվածի չափով։ Չանախիի պատրաստման համար, որպես կանոն, օգտագործվում են վրացական խոհանոցին հատուկ համեմունքներ։
Կերակրատեսակն ի հայտ է եկել մինչև 16-րդ դարը, երբ կարտոֆիլը Ամերիկայից բերեցին Եվրոպա։
Ճաշատեսակը միայն վրացական խոհանոցին չէ հատուկ։ Նման ճաշատեսակ տարածված է նաև Արևելքում։ Այդպիսին է, օրինակ, փիթի ապուրը Ադրբեջանում, կճուճը Հայաստանում և այլն։ Այդ բոլոր ճաշատեսակների համար ընդհանուր է «դրեց և մոռացավ» սկզբունքը, այսինքն՝ դրանց պատրաստման ժամանակ լրացուցիչ գործողություններ չեն պահանջվում։
Մասնավորապես, չանախի կամ նման կերակրատեսակ պատրաստում էին Մերձակա ամառանոցում Ի. Ստալինի և Քաղբյուրոյի անդամների համար։


== Տես նաև ==
Ազու (թաթարական)
Այնտոպֆ (գերմանական)
Գուլյաշ (հունգարական)
Գումբո (ամերիկյան)
Չոլնտ (հրեական)


== Ծանոթագրություններ ==


== Արտաքին հղումներ ==
Վրացական ապուր «Չանախի» Archived 2015-03-30 at the Wayback Machine.
«Չանախիի» բաղադրատոմսը նկարներով
Բորիս Բուրդան չանախիի մասին
Նովոպոդիմկա

Նովոպոդիմկա (ուկրաիներեն՝ Новоподимка), գյուղ Ուկրաինայի Կիրովոգրադի մարզի Նովոուկրաինկայի շրջանում։
2001 թվականի տվյալներով Նովոպոդիմկա գյուղում բնակվում էր 9 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մտրակիկներ

Մտրակիկներ, մտրակավորներին, բազմաթիվ բակտերիաներին, զոոսպորներին և սպերմատոզոիդներին բնորոշ ցիտոպլազմային շարժուն ելուստներ։ Տրամագիծը մոտ 0,2 մկմ է։ Բաղկացած են միատարր նյութից, որի ծայրերում տեղադրված են 9 կրկնակի, իսկ կենտրոնում՝ 2 (մեկական) թելիկներ։ Տարբերում են մտրակիկների շարժման մի քանի ձևեր՝ պտուտակաձև, ալիքաձև, թիակաձև։
Լե Ներոլ

Լե Ներոլ (ֆր.՝  Les Neyrolles), համայնք Ֆրանսիայում, գտնվում է Ռոն Ալպեր մարզում, Էնի գավառում, մտնում է Նանտյուայի կազմի մեջ, կոմունայի օկրուգը՝ Բելլեն է։
INSEE կոդը՝ 01274։


== Աշխարհագրություն ==
Համայնքը գտնվում է 390 կիլոմետր հարավ-արևելք Փարիզից, 75 կիլոմետր հյուսիս-արևելք Լիոնից, 32 կիլոմետր արևելք Բուրկ ան Բրեսից։


== Կլիմա ==
Կլիման փոփոխական է, ձմռանը ցուրտ է, իսկ ամռանը տաք։ Անձրևներ հազվադեպ են լինում, հիմնականում ամռանը։


== Բնակչություն ==
Ըստ 2010 թվականի մարդահամարի, համայնքում ապրում է 637 մարդ։


== Ադմինիստրացիա ==


== Տնտեսություն ==
2010 թվականի մարդահամարի արդյունքներով 412 մարդ ի վիճակ էր աշխատելու (15-64 տարեկան), 281 ցմարդ տնտեսապես ակտիվ էին, 131 մարդ աշխատունակ էին։ 281 աշխատունակ մարդկանցից աշխատում էին միայն 225 -ը (128 տղամարդ, 97 կին), գործազուրկ էին 56 մարդ (31 տղամարդ, 25 կին)։ 131 չաշխատող մարդկանցից 30-ը աշակերտներ և ուսանողներ էին, 39-ը ոչ աշխատունակ այլ պատճառներով։


== Նկարներ ==

		
		


== Արտաքին հղումներ ==
վիճակագրության ազգային ինստիտուտ
Проверено 12 мая 2014.


== Ծանոթագրություններ ==
Խուրս Արշամունի

Խուրս Արշամունի (5-րդ դար, Շիրմաց, Աշմունիք, Տուրուբերան, Հայկական մարզպանություն), հայ իշխան, Արշամունիների նախարարական տոհմից։


== Կենսագրություն ==
Խուրս Արշամունին Մեծ Հայքի Տուրուբերան նահանգի Արշամունիք գավառի Շիրմաց գյուղից էր։ Մայրը՝ Շիրակի իշխան Ներսեհ Կամսարականի դայակն է եղել։ Վահանանց պատերազմում եղել է Վահան Մամիկոնյանի գործակիցներից մեկը։ Մասնակցել է 483 թվականին, Կարնո գավառի Արծաթ գյուղի մոտ՝ Ներսեհ Կամսարականի և Մուշեղ Մամիկոնյանի փոքրիկ զորաջոկատի ու պարսիկների միջև տեղի ունեցած Արծաթի ճակատամարտին։


== Արծաթի ճակատամարտ ==
Վահանանց պատերազմի ժամանակ պարսիկները ամեն գնով փորձում էին որսալ և սպանել ապստամբության ղեկավար Վահան Մամիկոնյանին, բայց չէին կարողանում հարմար պահը գտել։ Վահան Մամիկոնյանը ամեն օր իր զորքով հանգիստ չէր տալիս պարսկական բանակին։ Ամեն գիշեր նետաձգությամբ կոտորում էր նրանց։
Հայոց զորավար Վահան Մամիկոնյանին որոշ ժամանակ կորցրած լինելով, Մուշեղ Մամիկոնյանը և Շիրակի իշխան Ներսեհ Կամսարականը Կարնո ծովակի հյուսիսից փոքրիկ զորաջոկատով մոտենում են Կարնո գավառի Արծաթ գյուղին։ Հասնելով գյուղի մոտ գտնվող մի հեղեղատի, պատրաստվում են հեղեղատի եզրին մի փոքր հանգստանալ։ Նրանց հետապնդող պարսիկները տեսնելով, որ չկարողացան նրանց հասնել, մտադրվում են հեղեղատի շրջակայքում արտեր հնձող մշակներին սպանել։
Խուրս Արշամունին տեսնում մի պարսիկ զինվորի, որը ցանկանում էր մի կարնեցի մշակի սպանել, իսկ մշակը պտտվելով մի բարդու շուրջը, փախչում էր նրանից։ Տեսնելով այդ, զայրացած Մուշեղ Մամիկոնյանի և Ներսեհ Կամսարականի վրա, աներկյուղ ասում է նրանց. «Չէ՞ որ ուրիշները ևս, եթե պարսիկներից են սպանվում, վրեժխնդիր Աստված մեզանից կպահանջի»։ Ապա հարձակվելով այն պարսիկի վրա, սպանում է նրան ու ազատում կարնեցուն։ Մուշեղ Մամիկոնյանը ու Ներսեհ Կամսարականը, Խուրսի խոսքերից և արարքից ոգևորված, նկատելով, որ իրենց հետապնդողներն այնքան էլ շատ չեն, իրենց հետ եղած սակավաթիվ մարդկանցով հարձակվում են պարսիկների վրա և սպանում շատերին՝ 72 հոգու, իսկ մի մասն էլ մատնվում են փախուստի։


== Ծանոթագրություններ ==
Քենդիս Սվեյնփոլ

Քենդիս Սյուզան Սվեյնփոլ (ծնվել է 1988 թվականի հոկտեմբերի 20-ին), մոդել Հարավաֆրիկյան Հանրապետությունից։ Ավելի հայտնի է որպես Victoria's Secret-ի Հրեշտակ։ 2012 թվականին նա Ֆորբսի կազմած ցուցակում զբաղեցրել է 10-րդ հորիզոնականը՝ ամենաշատ վաստակող մոդելների ցանկում։


== Գործունեություն ==
Սվեյնփոլը աշխատել է ավստրալիական, բրազիլական, մեքսիկական, հունական, իսպանական, պորտուգալական, ճապոնական և իտալական Vogue-ի համար, բրազիլական, անգլիական, գերմանական և Հարավաֆրիկյան Հանրապետություն|Հարավաֆրիկյան Հանրապետության Elle-ի համար, անգլիական, Հարավաֆրիկյան Հանրապետության, ռումինական, մեքսիկական և չինական GQ-ի համար, թուրքական, իսպանական, չեխական և արգենտինական Harper's Bazaar-ի համար և ամերիկյան i-D, Lush և Ocean Drive-ի համար։ Գովազդել է Nike, Diesel, Guess, Tommy Hilfiger, Tom Ford, Prabal Gurung, Swarovski, Colcci, True Religion, Ralph Lauren, Miu Miu, Juicy Couture, և Վերսաչե ապրանքանիշները։ Նա քայլել է բազմաթիվ հայտնի դիզայներների համար, որոնցից են, օրինակ՝ Թոմի Հիլֆիգեր, Dolce and Gabbana, Մայքլ Կորս, Դոնա Կարան, Giambattista Valli, Ջեյսոն Վու, Պրաբալ Գուրունգ, Rag & Bone, Oscar de la Renta, Fendi, Chanel, էլի Սաաբ, Diane von Fürstenberg, Sportmax, Բեթսեյ Ջոնսոն, Ստելա ՄկԿորտնեյ, Viktor and Rolf, Givenchy, Ջեան Պաուլ Գաուլտիեր, Քրիստիան Դիոր, Blumarine և այլն։
2010 թվականին նա դարձավ Victoria's Secret-ի Հրեշտակ։ Սվայնփոլը ներկայացրել է Քարդաշյանների 2010 թվականի լողազգեստները։ Սվեյնփոլը պաշտոնապես բացել է Victoria's Secret-ի խանութը Կանադայում։ 2013 թվականին նա ընտրվեց որպես Victoria's Secret-ի «Royal Fantasy Bra»-ն կրող մոդել։ 10 միլիոն արժողությամբ այդ կրծկալը ստեղծվել է Mouawad ընկերության կողմից։ Կրծկալը և իր գոտին կազմված է մոտ 4200 թանկարժեք ակնեղենից, ադամանդներից, դեղին շափյուղներով կազմված 18 կարատ ոսկիով։ "Royal Fantasy Bra"-ն ամենաթանկ կրծկալն է սկսած 2005 թվականից։


== Անձնական կյանք ==
Սվեյփոլը ծնվել և մեծացել է Հարավաֆրիկյան Հանրապետության Մոոի Ռիվեր քաղաքում։ Նա արմատներով հոլանդացի է։ 15 տարեկանում, Դուրբանի խանութներից մեկում նրան բացահայտել է մի մոդելային գործակալ։ Նա սահուն կարողանում է խոսել 3 լեզուներով՝ անգլերեն, աֆրիկանս և պորտուգալերեն։ Վերջինը նրան սովորեցրել է իր ընկերը Հերման Նիկոլին, ով բրազիլացի մոդել է։ Նրանք ժամադրվում էին, երբ Սվայնփոլը դեռ 17 տարեկան էր։ Սվայնփոլի մոտիկ ընկերներից են Բեհատի Պրիսլուն, ով նույնպես Victoria's Secret-ի Հրեշտակ է և անգլիացի մոդել Ռոուզի Հանգտինգտոն Ուայթլին։


== Բարեգործություն ==
Սվեյնփոլը ակտիվորեն ներգրավված է Mother2Mother բարեգործական ծրագրին, որը նպատակ ունի ազատել աֆրիկացի մայրերին և երեխաներին ՄԻԱՎ-ից։


== Ծանոթագրություններ ==


== Արտաքին հղումներ ==
Էրոտիկ նոր ֆոտոշարք Քենդիս Սուեյնփոլից :)
Կարանբաշ (գյուղ, Դաոլեկանովսկի շրջան)

Անվան այլ կիրառումների համար տե՛ս՝ ԿարանբաշԿարանբաշ (ռուս.՝ Каранбаш, բաշկիրերեն՝ Ҡаранбаш), գյուղ Ռուսաստանի Բաշկորտոստան հանրապետության Դաոլեկանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 178 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
.tp

.tp Արևելյան Թիմորի վերին մակարդակի ազգային դոմենն է։


== Արտաքին հղումներ ==
IANA .tp whois տեղեկություն
Վալդեմորիլյո

Վալդեմորիլյո (իսպ.՝ Valdemorillo), բնակավայր և մունիցիպալիտետ Իսպանիայում, մտնում է Մադրիդ նահանգի մեջ, ինչպես նաև Մադրիդ ինքնավար մարզի մեջ։ Մունիցիպալիտետը գտնվում է Կուենկա-դել-Գվադարրամայում։ Տարածքը 93.7 կմ² է։ Բնակչությունը 11545 մարդ (2011 թվականի տվյալներով)։ Քաղաքը պրովինցիայի վարչական շրջանից հեռու է 42 կմ։


== Արտաքին հղումներ ==
Պաշտոնական կայք Archived 2014-10-05 at the Wayback Machine.
Ալմետովո

Ալմետովո (ռուս.՝ Альметово, բաշկիրերեն՝ Әлмәт), գյուղ Ռուսաստանի Բաշկորտոստան հանրապետության Դաոլեկանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 22 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յազդ Սյունի

Յազդ Սյունի (գրաբ.՝ Յազդ Սիւնի, - սեպտեմբերի 12, 482, Բագավան, Բագրևանդ, Այրարատ, Մեծ Հայք), հայ սեպուհ, Սյունիների նախարարական տոհմից, Գդիհոն Սյունու եղբայրը, Վահան Մամիկոնյանի կուսակիցը։ 482 թվականին մասնակցել է Ճարմանայի ճակատամարտին, գերի ընկել պարսիկների ձեռքը և սպանվել Բագավանում։


== Ծանոթագրություններ ==
Soldier

Soldier, երգը Destiny Fulfilled երաժշտական ալբոմից 2004 թվականի երգերից, Destiny's Child.


== Հեղինակային ստեղծագործություններ ==
Australian single«Soldier» (album version) — 5:26
«Soldier» (Maurice’s Nu Soul Mix)
«Soldier» (Maurice’s Nu Beat Mix)
«Soldier» (Danny Howells & Dick Trevor’s Kinkyfunk Mix)
«Lose My Breath» (Peter Rauhofer’s Breathless Club Mix) — 9:14European promo«Soldier» (radio edit)European single COL 675694 2«Soldier» (album version) — 5:26
«Soldier» (Maurice’s Nu Soul Mix)
«Soldier» (Danny Howells & Dick Trevor’s Kinkyfunk Mix)
«Soldier» (Grizz Blackmarket Remix)
«Lose My Breath» (Peter Rauhofer’s Breathless Club Mix) — 9:14
«Soldier» (Music Video)French single«Soldier» (album version) — 5:26
«Soldier» (Mix Inédit) (featuring Rohff)
«Survivor»German Pock-It CD (3 inch) COL 675694 3«Soldier» (album version) — 5:26
«Lose My Breath» (Peter Rauhofer’s Breathless Club Mix) — 9:14UK CD Part 1«Soldier» (radio edit)
«Soldier» (Kardinal Beats Remix)UK CD Part 2«Soldier» (radio edit)
«Soldier» (Maurice’s Nu Anthem Mix)
«Soldier» (Danny Howells & Dick Trevor’s Kinkyfunk Mix)
«Soldier» (JS Remix)
«Soldier» (Musicvideo)US CD single«Soldier» (album version) — 5:26
«Soldier» (Grizz Blackmarket Remix)
«Soldier» (Bizarre Remix)
«Soldier» (Maurice’s Nu Soul Mix)
«Soldier» (Danny Howells & Dick Trevor’s Kinkyfunk Mix)US 2-track single«Soldier» (album version) — 5:26
«Soldier» (Grizz Blackmarket Remix)


== Հիթ-շքերթներ և վկայագրեր ==


=== Վկայագիր ===


== Ծանոթագրություններ ==